cyanic-selkie/wikianc huggingface dataset:
Gjermundbu
Gjermbu (gnr. 105) eller Gjermundbu (trolig av norrønt Geirmarabú, via Gjermbu til Gjermundbu) er en tidligere storgård i Haugsbygd i på Ringerike. Dette området lå i gamle Norderhov, som ble en del av den nye storkommune Ringerike fra 1. januar 1964. Gården ligger strategisk på en høyde i lett skrånende terreng, like øst for Smeden og like sør for Bølgen, og med fri utsikt til store deler av Ringerike.
Navnet på gården kan ha sammenheng med mannsnavnet Geirmarr (en tidligere form av Geirmundr), noe som kan forklare at navnet Gjermbu også har vært benyttet. I dag kalles gården Gjermundbu, mens skrivemåten for slektsnavnet som følger av gården er Gjermundbo.
Det er vanskelig å anslå hvor gammel denne gården er, men den strategiske og sentrale beliggenheten i bygda gjør at man lett kan tenke seg at den må være blant de eldste gårdene i dette området. I gamle diplomer nevnes den første gang som Gremelbo i NRJ. IV 147 i 1528, og deretter med ulike skrivemåter i 1542 (Germalebool og Giermellebaa), 1557 (Giermebo), 1578 (Giernildboe), 1592 (Giermindbo), 1604 (Giermallebo og Giermundboe), 1617, 1657 (Jerrenbou) og 1723 (Giermundboe med tre oppsittere).
På 1600-tallet tilhørte gården Vangsbygdens fullgårder og hadde ei landskyld på hele 4 skippund tunge, noe som gården til den størst i Vangsfjerdingen  på den tiden. Når den allikevel ikke nevnes i tidligere i skriftlige kilder, så kan dette ha sammenheng med at dokumentene har gått tapt. I 1733 eier Christiania lagstol ett skippund og var bygselrådig over hele gårdsbruket. Av de øvrige 3 skippundene tilhørte 10 lispund kongen, 5 lispund generalløytnant Hausmanns arvinger, mens 15 lispund var benefisert Akers prestebord og de resterende 20 lispundene oppsitterne.
Kulturminner
I 1943, midt under andre verdenskrig, oppdaget bondesønnen Gunnar Gjermundbo ved en tilfeldighet en større gravhaug på gården. Senere skulle det vise seg at det var to gravhauger. Den store gravhaugen inneholdt mange gjenstander, blant annet våpen i form av to sverd og en stor våpenkniv, to økser, to spyd, fire skjold og en bunt piler, hjelm og brynjevev, stigbøyler og sporer, spillebrikker og terninger, utstyr til minst fem hester og til én eller to sleder, flere kister og skrin, samt diverse redskaper. Hjelmen og ringbrynjen er unike, men flere av de bevarte gjenstandene er usedvanlig forseggjorte, som praktsverdet og den ene spydspissen. Gjermundbufunnet er trolig, hva kvaliteten på gravutstyret angår, den rikeste mannsgraven fra vikingtiden i Norge – bare «overgått» av skipsgravene fra Vestfold, Karmøy og Nordfjord.
På gårdstunet finnes fortsatt en stor rund gravhaug, som er kringsatt av stein og trolig mye eldre, som ikke er utforsket. Ved Bølgen finnes dessuten flere gravhauger. Gjermundbufunnet og gravhaugene har bidratt til tanken om at det fantes et betydelig høvdingsete i dette området tidligere, men om det var på Gjermundbu eller Bølgen er uvisst. Kan hende har det vært begge steder. En teori har gått ut på at det var en av Harald Hårfagres sønner som ble hauglagt på Gjermundbu, men dette lar seg verken bevise eller sannsynliggjøre. Nye tanker er at mannsgraven er etter en væring med en betydelig posisjon som har vært i østerled. Funnet var imidlertid av en slik karakter at man trygt kan hevde at det må har vært en svært betydningsfull mann som lå i graven.
Fiskvågvatnet
Fiskvågvatnet er et vatn i Saltdal kommune i Nordland. Det ligger like sørvest for Rognan sentrum. Tjernet er en del av Fiskvågvatnet naturreservat.
Thomas Telford
Thomas Telford (født 9. august 1757 i Westerkirk i Dumfriesshire i Skottland, død 2. september 1834 i London) var en skotsk arkitekt og sivilingeniør, som særlig er kjent for sine vei-, bro- og kanalprosjekter i Storbritannia.
Tidlig liv
Telford ble som 14-åring ble han akseptert som lærling hos en steinhugger, og et av hans tidligste arbeider kan sees på broen over elven Esk i Langholm på grensen mellom Skottland og England. Han arbeidet så i Edinburgh en tid. I 1782 flyttet han til London, der han traff arkitektene Robert Adam og Sir William Chambers. Han ble involvert i arbeidet med påbygget til Somerset House. To år senere fikk han jobb ved verftet i Portsmouth, og selv om han for det meste var selvlært fikk han ansvar for alle sider ved store prosjekter.
I 1787 skaffet hans rike beskytter William Pulteney ham stillingen som offentlig landmåler i Shropshire. Betegnelsen 'sivilingeniør' var fortsatt ny og uklar, og Telford etablerte seg som arkitekt. Blant prosjektene han arbeidet med var renoveringen av Shrewsbury slott, fengslet i Shrewsbury (hvor han møtte fengselsreformatoren John Howard), St. Maria Magdalenas kirke i Bridgnorth og en annen kirke i Madeley.
Som grevskapets landmåler var Telford også ansvarlig for broer. I 1790 tegnet han en bro for London – Holyhead-veien over Severn ved Montford. Dette var den første av omkring 40 broer han bygde i Shropshire. hans første jernbro var broen ved Buildwas, som var sterkt inspirert av verdens første jernbro ved Ironbridge Gorge. Telfords bro var 10 m bredere, og veide bare halvparten så mye. Han skulle senere flere ganger bruke jern som materiale.
Ellesmerekanalen
I 1793 førte Telfords gode rykte til at han ble utnevnt til å lede konstruksjonen av Ellesmerekanalen, som gikk fra jernverkene og kullgruvene i Wrexham via Ellesmere til Chesterkanalen og deretter ut i elven Mersey. Arbeidet medførte blant annet byggingen av en akvedukt over elven Dee i Wales. Pontcysyllteakvedukten ble bygget med en ny tekning, der støpejernsplater ble festet i stein. Den kjente kanalingeniøren William Jessop var involvert i prosjektet, og hadde et overordnet ansvar, men prosjektet ble nesten fullstendig lagt i Telfords hender.
En etterspurt ingeniør
Han tegnet også ut en hovedplan for forbedring av kommunikasjonen i det skotske høylandet. Dette enorme prosjektet, som Pulteney sørget for at Telford fikk hånd om, varte i 20 år. Det medførte blant annet konstruksjonen av Caledoniakanalen langs Great Glen, omkring 1470 km med nye veier, mer enn tusen broer, forbedring av flere havner (blant annet, men ikke begrenset til, havnene i Aberdeen, Dundee, Peterhead og Banff), og 32 nye kirker.
Telford fikk også anlagt flere veier i lavlandet, inkludert omkring 295 km nye veier og en rekke broder.
I 1806 ble han konsultert av kongen av Sverige om et kanalprosjekt, og i 1810 startet konstruksjonen av Göta kanal etter hans planer. Han var selv i Sverige for å følge opp noen av de mest kritiske gravearbeidene.
Veikjempen
I sine siste år var Telford ansvarlig for å legge om deler av veien mellom London og Holyhead, en jobb som ble fullført av hans assistent John MacNeill. Veien er i dag A5, en av hovedveiene gjennom Storbritannia. Fra London til Shrewsbury var det mest forbedringer som ble utført, men etter Shrewsbury, og spesielt langs stykket mellom Llangollen og Holyhead måtte det bygges helt ny vei mange steder. Spesielt kompliserte stykker av veien var jernbroen ved Betws-y-Coed, stigningen derfra til Capel Curig og nedstigningen fra nant Ffrancon mot Bangor.
På Anglesey anla han en ny vei over Stanley Sands til Holyhead, men hans største verk på øya var broen over Menaistredet. Menai hengebro ble bygget 1819–1826.
Han arbeidet også med kystveien mellom Chester og Bangor, som inkluderte en stor hengebru ved Conwy.
På grunn av disse bedriftene ga hans venn dikteren Robert Southey ham tilnavnet «veikjempen» («Colossus of Roads» – den engelske varianten er et ordspill over Kolossen på Rhodos, «Colossus of Rhodes» som har samme uttale).
Siste arbeider
Blant Telfords siste arbeider var St. Katharinekaiene ved Tower Bridge i London (1824–1828; Gloucester og Berkeley skipskanal, den andre Harecastletunnelen i Trent og Merseykanalen (1827, og Birmingham og Liverpoolkanalen (nå del av Shrophire Union-kanalen (startet 1826, men fullført i 1835, etter hans død).
I 1820 ble Telford første president i den nyopprettede Institution of Civil Engineers, et embete han hadde til sin død.
Minnet om Telford
Telford fikk æren av å bli gravlagt i Westminster Abbey.
Byen Telford i Shropshire, grunnlagt som Dawley New Town i 1965, ble i 1968 oppkalt etter Thomas Telford.
Abdisalam Ibrahim
Abdisalam Abdulkadir Ibrahim (født 1. mai 1991 i Burao, Somalia) er en norsk fotballspiller som spiller for.
Ibrahim vokste opp i Lørenskog og ble i 2007 del av Manchester City FCs ungdomsakademi. Han fikk sin seniordebut da han den 24. januar 2010 spilte fra start i en FA Cup-kamp mot Scunthorpe United FC. I serien debuterte han da han ble byttet inn i en kamp mot Liverpool FC.
I to perioder, høstsesongen 2012 og hele 2013, var Ibrahim utlånt til Strømsgodset Toppfotball. Her var han med på å ta seriegull i 2013. Etter at kontrakten hans med Manchester City gikk ut, signerte han for Olympiakos og ble umiddelbart lånt ut til Ergotelis FC fram til sommeren 2014.
Den 13. januar 2016 signerte Ibrahim en treårskontrakt med Viking FK, etter at han det siste halvåret spilte for PAE Veria i den greske toppserien.
Den 31. mars 2017 signerte Ibrahim med Vålerenga.
Den 31. januar ble Ibrahim signert av den kypriotiske toppklubben Pafos FC. Han ble lånt ut til Riga FC den 19. juni 2019, men avbrøt låneoppholdet i Latvia 31. juli samme år.
Etter å ha vært klubbløs siden 1. juli 2020, ble Ibrahim signert av den italienske Serie C-klubben Bisceglie.
Den 16. mars 2022 skrev han under for.
Trond Fausa Aurvåg
Trond Fausa Aurvåg (født 2. desember 1972 i Fetsund) er en norsk skuespiller.
Skuespiller
Trond Fausa Aurvåg er utdannet ved Statens teaterhøgskole, og han har vært tilknyttet Oslo Nye Teater siden 2001. Blant hans første filmroller var hovedrollen i Andreaskorset (2004), regissert av Martin Asphaug og i Den brysomme mannen (2006) regissert av Jens Lien.
Aurvåg hadde mindre roller i Pål Sletaunes Budbringeren (1997) og Karin Julsruds 1732 Høtten (1998). Han er kjent fra flere TV-produksjoner, deriblant TVNorges Nissene på låven (2001), Nissene over skog og hei (2011) og Nissene i bingen i 2021, og spilte trell i vikingkomiserien Vikingane, som hadde premiere i 2016. I 2006 mottok han årets Amanda-pris for beste mannlige skuespiller i Den brysomme mannen og beste kortfilm for sin film Alene Menn Sammen.
Aurvåg har også spilt i teaterstykket The Society av Jo Strømgren. Stykket hadde premiere i Beirut i 2008. Aurvåg var med i den opprinnelige rollebesetningen, og da Jo Strømgren Kompani satte opp stykket på nytt i sesongen 2010/2011, var Aurvåg med på nytt.
Regissør og produsent
I 2006 hadde Trond Fausa Aurvåg regien på kortfilmen Alene menn sammen, som han senere samme år vant en Amandapris for. I samme periode var han med på å starte produksjonsselskapet Dallas Film, primært for å produsere reklamefilm. Aurvåg tok selv på seg oppgaven som regissør av flere reklamefilmer.
Familie
Fausa Aurvåg giftet seg med skuespiller Lena Kristin Ellingsen den 16. august 2014.
Nicky Hilton
Nichole Olivia «Nicky» Hilton (født 5. oktober 1983) er en amerikansk fotomodell, kjendis, motedesigner og arving til deler av Hilton Hotel-kjeden, i tillegg til omtrent 5–15 % av farens eiendomsformue og investeringer.
Hilton var det andre av fire barn født av Richard Hilton og Kathy Richards. Hennes søster og brødre er Paris Hilton, Barron Hilton og Conrad Hilton III.
Biografi
Nicky Hilton flyttet mellom flere hjem i ungdomsårene, inkludert en suite i Waldorf-Astoria Hotel i Manhattan i Beverly Hills, og The Hamptons på Long Island i New York.
Nicky og hennes søster Paris er kjent for sine jet-set-liv, selv om Nicky har holdt en lavere profil enn søsteren. Den 15. august 2004 giftet hun seg med Todd Andrew Meister i et bryllupskapell i Las Vegas. Bijou Phillips var forlover, og Tara Reid brudepike, og ekteskapet opphørte kort tid etterpå.
Hilton er gift med James Amschel Victor Rothschild, nevø av Jacob Rothschild.
Buskspurver
Buskspurvfamilien (Emberizidae) eller buskspurver er en monotypisk familie av spurvefugler som består av 44 arter i ei enslig slekt, og alle artene er hjemmehørende i den gamle verden, selv om noe har blitt introdusert til andre steder. Tidligere omfattet familien mange flere arter, men de fleste er nå skilt ut i egne familier. Av artene som inngår i dag er ifølge IUCNs rødliste to arter sterkt truet av utryddelse, tre arter sårbare, og tre arter nær truet.
Etymologi
Da Carl von Linné i 1758 beskrev typearten, som er gulspurv (Emberiza citrinella), ble den oppkalt etter en gammel sveitsisk og tysk benevnelse på denne fuglen, embritz, og den sitrongule fargen på artens fjærdrakt. Familienavnet (Emberizidae) følger av denne beskrivelsen, på samme måte som slektsnavnet Emberiza. Opprinnelsen til beskrivelsen embritz stammer trolig fra det gammelhøytyske uttrykket ammer. Det har gitt seg utslag i at arten på tysk benevnes som goldammer (altså et navn sammensatt av fargen gul og den eldgamle gammelhøytyske beskrivelsen ammer).
Taksonomi
I en tid ble buskspurvene regnet som en av underfamiliene i en utvidet finkefamilie (Fringillidae), som omfattet mange ulike spurvefugler med bare ni synlige håndsvingfjær. Inntil ganske nylig regnet man med de to familiene Calcariidae og Passerellidae til buskspurvfamilien, og enda tidligere også Cardinalidae og Thraupidae. Disse er imidlertid skilt ut som selvstendige familier og inngår ikke, ifølge HBW Alive og i henhold til Rising & Bonan (2017), lenger i buskspurvfamilien, fordi familien da var parafyletisk.
Familien blir av og til splittet opp i mer enn én slekt, som slektene Fringillaria, Melophus, Granativora, Miliaria, Latoucheornis, Schoeniclus, Cristemberiza og Ocyris, men fylogenetiske studier viser at Melophus og Latoucheornis (begge med kun én art hver) og trolig de andre hører til kladen av «sanne» Emberiza, slik at slektsforholdet mellom artene tydeligere indikeres ved bruk av underarter. Sånn unngår man dessuten å destabilisere en allerede etablert nomenklatur.
Biologi
Buskspurver er småvokste (8–24 cm) frøetere med kjegleformet nebb og ni håndsvingfjær. Artene er utbredt i den gamle verden, men er ikke representert i Australasia og ekstrem ørken. Selv om artene trives i mange typer habitat, er de mest vanlig i skog, buskmark og grasland. Leveviset ligner på finkenes, men buskspurvene er ikke like sterkt knyttet til skog. Artene tilbringer mye tid nært eller på bakken. Kornspurven lever for eksempel i åpent jordbrukslandskap. Reiret plasseres på marka eller i lave busker.
Arter som hekker på høye breddegrader er stort sett trekkfugler, mens de som hekker på lave breddegrader stort sett er standfugler. Det finnes noen unntak. Enkelte arter kan dessuten være begge deler, som for eksempel gulspurven (E. citrinella). Den er trekkfugl på høye breddegrader og standfugl på lave breddegrader.
Inndeling
Inndelingen følger Birds of the World og er i henhold til Winkler, Billerman & Lovette (2020). Norske navn på arter og grupper følger Norsk navnekomité for fugl og er i henhold til Syvertsen et al. (2008, 2017, 2020). Eventuelle norske navn i parentes er ikke offisielle, men kun midlertidige beskrivelser.
Truede arter
De åtte artene som i en eller annen grad er truet av utryddelse, er ifølge HBW Alive og BirdLife International og i henhold til Rising & Bonan (2017) som følger.
I’m Not Like Everybody Else
«I'm Not Like Everybody Else» er en sang innspilt av The Kinks, som B-side til singelen «Sunny Afternoon».
Sangen er skrevet av Ray Davies, men sunget av hans bror Dave Davies, selv om han vanligvis ikke har fått slippe til som solovokalist for The Kinks på annet enn egenkomponerte låter.
Opprinnelig var «I'm Not Like Everybody Else» skrevet for Eric Burdon og hans gruppe The Animals, men da de ikke ville motta den spilte The Kinks inn låta selv og lot den komme ut som B-side til hitsingelen Sunny Afternoon.
Første LP-utgivelse av «I'm Not Like Everybody Else» skjedde da den ble innlemmet i The Great Lost Kinks Album fra 1973. Låta har senere kommet med som bonus track på CD-utgivelsen av Face to Face. Låta var også blant dem som The Kinks spilte i oppdatert versjon i 1996 for utgivelse av CD-en To the Bone.
Steven Saylor
Steven Saylor (født 23. mars 1956) er en amerikansk forfatter av historiske romaner. Han er mest kjent for Roma Sub Rosa, der detektiven Gordianus, eller «finneren» som han kaller seg selv, ferdes rundt i antikkens Roma og løser mysterier knyttet til verdensrikets mektigste menn og kvinner, slik som Sulla, Cicero, Julius Cæsar, og Kleopatra. Steven Saylor er utdannet historiker fra University of Texas og er blant annet brukt som ekspertkommentator i serien om Roma på History Channel.
Forfatteren har selv hevdet at han aldri endrer kjente historiske fakta i sine bøker. Bøkene er blitt populære først og fremst for det historiske innholdet og er oversatt til 20 språk.
Den senere boken Roma inngår ikke i «Sub Rosa»-serien, men er en frittstående roman som i form av en slektskrønike forteller en 1000-årig historie om byen Roma (fra 1 000 f.Kr til 1 f.Kr.)
Klinometer
Et klinometer, inklinometer eller helningsmåler er et instrument for å måle vinkler i vertikalplanet.
Instrumentet kan brukes til å måle blant annet:
For å beregne høyden av et objekt, som f.eks. et tre eller en flaggstang, ved hjelp av klinometer og målebånd, kan denne formelen brukes:
H = ((l*tan v)+a) der v er vinkel som avlest på klinometeret. l er horisontal avstand til objektet a er avstand fra siktepunktet vertikalt ned til bakken. H er objektets høyde.
Under grottekartlegging brukes klinometer for å måle helningen på grottegangen. Norsk Grotteforbund har laget et hjelpeskjema for å kalibrere klinometer (og kompass og målebånd).
Dagali
Dagali er en bygd i Hol kommune i Viken. Dagali ligger øverst i Numedal. Bygda strekker seg fra Pålsbufjorden i øst, opp gjennom Numedal og Sæterdalen til grensen mot Hardangervidda nasjonalpark i vest, en strekning på ca. 40 km. Numedalslågen renner gjennom bygda.
Dagali var tidligere en del av Uvdal kommune, men ble i 1944 overført til Hol kommune.
Dagali har lange håndverkstradisjoner og har flere bedrifter innen faget, både enkeltpersonforetak og virksomheter med flere ansatte. Dagali har i dag om lag ti gårder som driver med husdyr. Flere setre er i drift om sommeren.
Dagali er en del av Hol kommune som strekker seg inn i Numedal.
Dagali har blant annet campingplasser, hotell, museum, alpinanlegg og flyplassen Dagali flyplass.
Armi Dallera Custom
Armi Dallera Custom (ADC) er en italiensk våpenprodusent med hovedkvarter i Concesio i Italia. Grunnleggeren Roberto Dallera startet sin profesjonelle karriere som børsemaker i 1987, og ble i 1990 den første europeiske produsenten av håndlagede pistoler da han grunnla ADC. Selskapet fokuserte lenge på håndlagede pistoler og annet børsemakerarbeid, men har i de senere årene også begynt å produsere egne deler og komplette våpen.
Moltustranda Idrettslag
Fotball
Moltustranda IL har et fotballag som holder til i 5. divisjon.
Klubben hadde sin storhetstid på 1970-tallet, da laget hadde sin beste ligaplassering med en 4.-plass i 3. divisjon. Moltustranda IL spilte også kvalifiseringskamper i NM-cupen, men røk ut i andre kvalifiseringsrunde.
Fisklausvatnet (Rana)
Fisklausvatnet (sørsamisk: Guelehtsjaevrie) er en innsjø i Rana kommune i Nordland. Den er regulert som magasin for Rana kraftverk
Carmignano
Carmignano er en kommune i Provinsen Prato i den italienske regionen Toscana. Området har i mange århundrer vært kjent for vindyrking.
Hassanali Mehran
Hassanali Mehran (født 24. desember 1937 i Teheran) er en iransk statsviter og økonom, som har vært sentralbanksjef i Arubas sentralbank og Irans sentralbank, samt finansminister i Iran. Han er født i Iran, men flyktet derfra på slutten av den siste sjahens styre, i 1979.
Mehran er utdannet innen både statsvitenskap og økonomi fra University of Nottingham i England. Senere tok han mastergrad i internasjonal rett (International Public Policy) ved Johns Hopkins University i USA. Senere har han tatt etterutdanning innen nasjonalinntekter og pengestrømregnskap.
Han startet sin jobbkarriere som forskningsassistent, og senere foreleser, ved University of Bristol. Allerede i 1968 begynte Mehran å jobbe i IMF, i avdelingen for Exchange and Trade Relations, og jobbet der med banker og internasjonal handel. Året etter ble han ansatt som generaldirektør for forskningsavdelingen til økonomidepartementet i Iran. Derfra jobbet han seg opp, og ble i 1971 viseminister i økonomidepartementet, i 1973 stedfortredende minister i det nyetablerte Ministry of Economic Affairs and Finance. Fra 1975 til 1978 var han sentralbanksjef for Irans sentralbank, og han var senere visestyreformann og adm.dir. i National Iranian Oil Company (NIOC). Han har også vært minister for Budsjett og Planlegging, og Økonomi og Finans.
I sine 20 år i IMF har arbeidet med sentralbanker vært hans hovedområde. Han var ansvarlig for IMFs Technical Assistance Program, og jobbet tett mot mer enn 50 sentralbanker i Afrika, Asia og Europa. Han jobbet i IMF fram til januar 2003.
Han ble igjen innsatt som sentralbanksjef i Arubas sentralbank 23. juli 2007, da han erstattet Rob Henriquez, og ble erstattet av Jane Figaroa-Semeleer i august 2008.
Han er i dag pensjonert og bor i Maryland.
Domino (sang fra 1951)
«Domino» er en fransk populærmusikksang. Den ble skrevet i 1951 med melodi av Louis Ferrari. Den franske originalteksten bler skrevet av Jacques Plante og den engelske teksten ble skrevet av Don Raye.
Slagerversjoner ble spilt inn på plate av Tony Martin og Bing Crosby. Sangen har også blitt spilt inn av Doris Day og Andy Williams.
Tony Martin with Henri René and His Orchestra spilte den inn i Hollywood 2. oktober 1950. Den ble utgitt på RCA Victor 20-4343A (i USA), på His Master's Voice B 10167 og på His Master's Voice A.L. 3198 (sistenvnte i Norge).
Innspillingen med Bing Crosby ble utgitt av Decca Records med katalognummeret 27830.
Norsk versjon
Erik Diesen har skrevet en norsk tekst. På norsk bærer den også tittelen «Domino».
Zillertal
Zillertal er en sydlig sidedal til Unterinntal i Tirol. Dalen er forholdsvis bred, solfylt og ikke veldig bratt. Det drives derfor mye landbruk, og dalen er også attraktiv for turismen. Dalen har 35 000 innbyggere, som er fordelt over 25 kommuner. Dalen utgjør en del av distriktet Schwaz, men har et eget forvaltningssete, som ligger i dalens historiske og geografiske midtpunkt i Zell am Ziller. Ziller er navnet på dalens elv.
Zillertal danner grensen mellom Tux-Alpene i vest og Kitzbühel-Alpene i øst. De sydlige delene av dalen begrenses av Zillertal-Alpene med flere fjelltopper over 3000 moh.
Kommunen ved inngangen til Zillertal heter Strass im Zillertal. Dalens største kommune, Mayrhofen (3800 innbyggere) ligger 30 km lenger sør og danner slutten på den egentlige Zillertal. Her forgrener dalen seg i fire mindre og brattere daler: Tuxertal mot vest, Zamser Grund mot sydvest, Stillupgrund mot sydøst og Zillergrund mot øst. De to førstnevnte er bebodd. Av andre sidedaler er Gerlostal den største. Den ligger øst for Zell og danner over Gerlospasset forbindelsen til det salzburgske landskapet Pinzgau.
Med Zillertalbahn, en smalsporet jernbanelinje fra Jenbach i Inndalen til Mayrhofen, er Zillertal også knyttet til Østerrikes jernbanenett. Dermed er dalen enkelt tilgjengelig fra f.eks. Innsbruck, som ligger ca. 40 km lenger vest.
Som religionshistorisk kuriositet kan man nevne at grensen mellom bispedømmene Innsbruck og Salzburg går langs elven Ziller. Dermed sogner landsbyene på dalens venstre (vestlige) side åndelig sett til Innsbruck, og den høyre (østre) siden til Salzburg. Dette kommer også til uttrykk i kirkespirene: Mens kirketårnene har røde tak på Zillers venstre side, har de grønne tak på elvens høyre side.
Karoline Bjerkeli Grøvdal
Karoline Bjerkeli Grøvdal (født 14. juni 1990) er en norsk friidrettsutøver som siden 2016 representerer IK Tjalve. Hun konkurrerer først og fremst i langdistanseløp, hinder og motbakkeløp, men har også gjort seg bemerket innenfor langrenn. Tidligere satset hun like mye på langrenn som på friidrett, men fra 2010 valgte hun å prioritere løpingen.
Hun har norgesrekorden på 3,000 meter hinder med 9.13,35, på én mile med 4.26,23, på 10 km gateløp med 30.32, og på 5,000 meter med 14.31,07.
Hun har to EM-bronser; på 3,000 meter hinder fra 2018 og på 10,000 meter i 2016. Hun vant EM i terrengløp i 2021 og 2022.
Hun er utdannet ved Norges Toppidrettsgymnas på Lillehammer.
Grøvdal vokste opp i Isfjorden i Rauma og var i unge år medlem i Isfjorden Idrettslag. Hun er søskenbarn til den tidligere langrennsløperen Håvard Bjerkeli.
2005
Grøvdal vant juniorklassen under NM i terrengløp 2005, kort løype. I terrengstafetten deltok hun på Møre og Romsdals seniorlag, sammen med Brynhild Synstnes og Trine Pilskog, som fikk bronse. Hun deltok i Nordisk juniormesterskap i friidrett 2005 i Esbo i Finland, og fikk der bronse på 2000 meter hinder. Tiden hennes på 6:58,68 var norsk juniorrekord (U19).
Under Junior-NM i friidrett 2005 deltok hun i klassen KJ-19, og fikk der gull på 2000 meter hinder og bronse på 3000 meter.
2006
Under NM i terrengløp 2006 i april fikk hun gull på terrengstafetten i seniorklassen.
Hun deltok i J16-klassen under Ungdomsmesterskapet i friidrett 2006 i august, og vant der 3000 meter, nesten et minutt foran Runa Skrove Falck. Hun satte der ny personlig rekord med 9:16,94. Under NM i terrengløp lang løype i september vant hun juniorklassen. I desember deltok hun også i EM i terrengløp 2006, der hun fikk sølv i juniorklassen, bak Stephanie Twell.
2007
Grøvdal vant to av rennene i Norgescupen i langrenn for junior 2006/07, og endte på fjerdeplass sammenlagt med 395 poeng.
Under NM i terrengløp 2007 kort løype vant hun juniorklassen, og hun fikk igjen gull på stafetten i seniorklassen. Hun representerte Norge under Europacupen i friidrett 2007 (First League), og kom der på andreplass på 5000 meter, bak britiske Jo Pavey. Hun fikk bronse på 2000 meter hinder under Ungdoms-VM i friidrett 2007, og vant 3000 meter hinder under Junior-EM i friidrett 2007, foran Kristine Eikrem Engeset. Grøvdal løp der på 9:44,34, som var europeisk juniorrekord og mesterskapsrekord for Junior-EM. Hun vant 3000 meter under Junior-NM i friidrett 2007, og fikk sølv på 1500 meter, bak Kristine Eikrem Engeset. Hun deltok også på 3000 meter hinder under VM i friidrett 2007, 17 år gammel, men ble slått ut i forsøksheatet.
2008
I 2008 ble det kjent at Grøvdal hadde lidd av spiseforstyrrelser i 2007 og 2008, og hun konkurrerte mindre i 2008. Hun fikk oppfølging av Olympiatoppen i denne perioden. Hun vant 5000 meter under NM i friidrett 2008, og hun vant 3000 meter og 2000 meter hinder under Junior-NM i friidrett 2008. Hun vant Furumomila i oktober, med ny løyperekord.
2009
Grøvdal vant kvinneklassen under NM i terrengløp 2009 kort løype, og hun fikk også gull på stafetten. Hun vant Sentrumsløpet i Oslo, og kom på andreplass på 1500 meter under Florø Friidrettsfestival. Hun representerte Norge under Lag-EM i friidrett 2009, der Norge deltok i 1.divisjon, og fikk kom der på tredjeplass på 5000 meter og 3000 meter hinder.
I juli deltok hun i Bislett Games, der hun kom på fjerdeplass på 3000 meter hinder, og hun vant klassen 16-19 år under motbakkeløpet Nesaksla Rett Opp. Hun vant 3000 meter hinder under Junior-EM i friidrett 2009 i Novi Sad, med ny mesterskapsrekord på 9:43,69, og hun vant også 5000 meter. Etter sine to EM-titler i Junior-EM ble hun senere samme år kåret til årets kvinnelige «Rising star of the year» av Det europeiske friidrettsforbundet (EA). Hun vant 3000 meter hinder under NM i friidrett 2009, og deltok i VM i friidrett 2009, men ble der slått ut i forsøksheatet på 3000 meter hinder. I august deltok hun i Nordisk juniormesterskap i friidrett 2009, og vant der 1500 meter og 3000 meter.
Hun vant seniorklassen under NM i terrengløp 2009 lang løype på Jessheim i oktober.
Hun vant «Friidrettens prestasjonspris» for 2009, av Friidrettens Venner.
2010
Hun deltok for første gang i VM i terrengløp da hun deltok i VM i terrengløp 2010 i Polen, men brøt dette løpet. Hun kom på tiendeplass på 3000 meter hinder under Bislett Games, og kom også på tiendeplass under Golden Gala i Roma. Under Lag-EM i friidrett 2010 deltok Norge i Superligaen, og Grøvdal kom der på tredjeplass på 5000 meter og sjuendeplass på 3000 meter hinder.
Cantagallo
Cantagallo er en kommune i Provinsen Prato i den italienske regionen Toscana.
Karoline Bjerkeli Grøvdal
2010
Hun ble uttatt til EM i friidrett 2010, men slet med en vorte under foten før EM. Hun tok en sprøyte med cellegift for å få bort vorten. Hun måtte bryte halvveis i finalen på 10000 meter etter å ha fått problemer med magen. På 5,000 meter løp hun inn til 13.-plass. Etter flere dopingdommer blant deltakerne over henne på resultatlisten står hun nå med en niendeplass. Under NM i friidrett 2010 vant hun 5000 meter og 3000 meter hinder.
Cantagallo
Nabokommunene er Barberino di Mugello (FI), Camugnano (BO), Montale (PT), Montemurlo, Pistoia (PT), Sambuca Pistoiese (PT), Vaiano og Vernio.
Karoline Bjerkeli Grøvdal
2010
Under NM i terrengløp 2010 vant hun seniorklassen i kort løype i april, samt stafetten der, og hun vant også NM lang løype i september.
2011
Etter en andreplass på 3000 meter under Florø Friidrettsfestival og en tredjeplass på 1500 meter under Bislett Games deltok hun i Lag-EM i friidrett 2011, der Norge deltok i 1. divisjon. Der kom hun på andreplass på 3000 meter hinder, bak Binnaz Uslu, og hun kom også på andreplass på 5000 meter, bak Fionnuala Britton. Hun deltok på 3000 meter hinder under U23-EM i friidrett 2011, og fikk der nest beste tid i kvalifiseringsheatene, kun slått av Eva Krchová. Men, på grunn av en skade i låret stilte hun ikke til start i finalen. Hun konkurrerte ikke noe mer denne sesongen.
2012
Grøvdal slet med et tretthetsbrudd i foten i 2012, men kvalifiserte seg til Sommer-OL 2012 i London, på 5000 meter. Under OL kom hun på 13.-plass i sitt kvalifiseringsheat på 5000 meter, og nådde ikke finalen. Hun vant 5000 meter under NM i friidrett 2012, og gjennom høsten vant hun Tjeimilen i Stockholm, Oslo halvmaraton og Hytteplanmila i Hole. Hun satte løyperekord på Hytteplanmila, med tiden 31:46. I september vant hun NM i terrengløp 2012, lang løype. Hun måtte stå over Nordisk mesterskap i terrengløp 2012 og EM i terrengløp 2012 på grunn av en mindre skade i leggen.
2013
Hun vant 1500 meter under Hyundai Grand Prix-stevnet i Florø, med ny personlig rekord på 4:14,46. Under Bislett Games kom hun på 14.-plass på 5000 meter, og hun deltok i Lag-EM i friidrett 2013, der Norge deltok i Superligaen, og kom der på åttendeplass på 5000 meter. Hun kvalifiserte seg til finalen på 5000 meter under VM i friidrett 2013, og endte der på 13.-plass. Hun vant 5000 meter under NM i friidrett 2013, og hun vant på nytt Hytteplanmila. Under EM i friidrett 2013 kom hun på femteplass.
2014
Igjen måtte hun stå over EM i terrengløp, denne gangen med en skade i låret.
2015
I april vant hun Sentrumsløpet i Oslo, og hun kom på sjuendeplass på 5000 meter under Bislett Games. Norge deltok i Superligaen under Lag-EM i friidrett 2015, og Grøvdal kom der på andreplass på 1500 meter, bak Anna Sjtsjagina fra Russland. Hun vant 1500 meter under NM i friidrett 2015, og deltok på 5000 meter under VM i friidrett 2015, men nådde ikke finalen der. Under IAAF World Challenge-stevnet i Zagreb satte hun personlig rekord på 3000 meter, med tiden 8:52,83, og kom med det på andreplass Hun vant Hytteplanmila 2015.
Den 13. desember 2015 tok hun Norges første EM-medalje i terrengløp under Europamesterskapet i terrengløp 2015 i Frankrike, der hun tok bronsemedaljen ti sekunder bak nederlandske Sifan Hassan og to sekunder bak britiske Kate Avery.
2016
I mai kom hun på tredjeplass på 1500 meter under IFAM-stevnet i Belgia. Under Diamond League-stevne i Roma, 2. juni 2016, løp hun inn til ny personlig rekord på 5,000 meter. Tiden var på 14.57,77, og hun ble nummer 10 totalt. En uke senere, ved Bislett Games 9. juni, satte hun også norsk rekord på en engelsk mile, med 4:26,23. Hun slettet med det Grete Waitz' forrige rekord, som var fra 1978. Ved EM i friidrett 2016 i Amsterdam fikk hun bronse på 10.000 meter, med ny personlig rekord på 31.23,45. Hun kom på fjerdeplass på 3000 meter ved Diamond League-stevnet i Monaco 15. juli 2016, med ny personlig rekord på 8:39,47.
Hun representerte Norge under Sommer-OL 2016 i Rio de Janeiro. Der kom hun på sjuendeplass på 5000 meter og niendeplass på 10.000 meter. Hun vant Hytteplanmila 2016, og hun vant gateløpet New York 5 km i november.
Michael Sweetney
Michael Damien Sweetney (født 25. oktober 1982) er tidligere amerikansk basketballspiller i NBA. Sweetney kom til NBA i 2003 da han ble trukket opp til klubben New York Knicks og spilte senere for Chicago Bulls.
Karoline Bjerkeli Grøvdal
2016
Grøvdal kom på tredjeplass under EM i terrengløp 2016, bak de to kenyansk-tyrkiske løperne Yasemin Can og Meryen Akdag.
2017
Hun deltok i IFAM i Belgia i mai, og kom denne gangen på andreplass på 1500 meter. Hun representerte Norge under Lag-EM i friidrett 2017, der Norge deltok i 1. divisjon, og kom der på sjuendeplass på 1500 meter. Under VM i friidrett 2017 deltok hun på 5000 meter, men brøt løpet. Hun var forkjølet, og gikk tom for krefter.
Michael Sweetney
College-karriere
Michael Sweetney spilte for Georgetown University i tre sesonger, fra 2000 til 2003, før han kom til NBA.
Karoline Bjerkeli Grøvdal
2017
Hun vant 3000 meter hinder under NM i friidrett 2017, med ny norsk rekord på 9:13,35, og slo med det sin egen rekord fra 2007. Hun vant Hytteplanmila 2017, for sjette år på rad. Hun satte ny løyperekord på 31:25, som også var årets raskeste tid på 10 km av en europeisk utøver. Som i 2016 fikk hun bronse under EM i terrengløp 2017.
Michael Sweetney
College-karriere
Her spilte han totalt 96 kamper der han startet 95 av dem og scoret i gjennomsnitt 18,2 poeng per kamp, tok i gjennomsnitt 9,2 returer per kamp, blokkerte i gjennomsnitt 1,88 skudd per kamp og stjal i gjennomsnitt ballen 1,05 ganger fra motspilleren per kamp.
Karoline Bjerkeli Grøvdal
2017
Etter mange skader de siste årene la hun om treningen i 2017, der hun blant annet byttet ut én løpedag med rulleski, og hun økte andelen styrketrening, i tillegg til at hun jobbet mer med hekketeknikken for å gjøre landingene mykere.
Michael Sweetney
New York Knicks
I 2003 ble Michael Sweetney trukket opp til NBA-klubben New York Knicks. Der ble han i to sesonger før han ble byttet bort til Chicago Bulls.
I klubben spilte Sweetney 77 kamper der han startet 28 av dem. Han scoret i gjennomsnitt 8,4 poeng per kamp og tok i gjennomsnitt 4,8 returer per kamp. Sweetney scoret på 53,1 % av skuddene sine fra banen og 74,9 % av straffekastene sine for New York-klubben.
Karoline Bjerkeli Grøvdal
2018
I mars deltok hun i New York Half Marathon, og kom der på tredjeplass. Hun vant 2000 meter under Florø Friidrettsfestival og kom på sjuendeplass på 3000 meter hinder under Bislett Games. Under EM i friidrett 2018 fikk hun bronse på 3000 meter hinder. Hun deltok i Diamond League 2018, og kvalifiserte seg til Diamond League-finalen som var Mémorial Van Damme 2018. Der kom hun imidlertid på 12. og sisteplass på 3000 meter hinder, etter å ha slitt med sykdom før løpet.
Michael Sweetney
Chicago Bulls
10. april 2005 ble Michael Sweetney byttet til Chicago Bulls sammen med Tim Thomas, Jermaine Jackson og rettighetene til tre av New York Knicks' trekk av college-spillere. Tilbake fikk New York Knicks; Eddy Curry og Antonio Davis.
Karoline Bjerkeli Grøvdal
2018
Hun vant Hytteplanmila 2018, og fikk bronse under EM i terrengløp 2018.
2019
Grøvdal deltok i Karsten Warholm Invitational 2019, og vant der 3000 meter. Hun vant også 3000 meter under Nordisk mesterskap i friidrett innendørs 2019, og satte der ny norsk rekord innendørs med tiden 8:44,69. Ingrid Kristiansen hadde den gamle rekorden satt i 1985. I mars deltok hun i EM i friidrett innendørs 2019, der hun kom på femteplass på 3000 meter. Dette var første sesong hun konkurrerte innendørs.
Utendørs sesongdebuterte hun i Bislett Games, der hun kom på 12.-plass på 3000 meter hinder. Under Diamond League-løpet Müller Anniversary Games i London satte hun personlig rekord på 5000 meter, med 14:51,66. Hun vant 3000 meter hinder under NM i friidrett 2019, og hun vant 3000 meter under Lag-EM i friidrett 2019, der Norge deltok i 1. divisjon. I lag-EM løp hun også 1500 meter, og kom der på åttendeplass. Hun kvalifiserte seg til finalen på 3000 meter hinder under VM i friidrett 2019, og kom der på 13.-plass med tiden 9:29,41, drøye halvsekundet saktere enn hun løp i kvalifiseringen. Hun deltok også på 5000 meter under VM, men brøt løpet etter 3200 meter.
I desember deltok hun i EM i terrengløp 2019, og fikk der sølv i seniorklassen, bak Yasemin Can. På slutten av sesongen byttet hun hovedtrener, fra Ståle Jan Frøynes til Knut Jæger Hansen, en trener hun også har brukt tidligere.
2020
2020-sesongen ble redusert på grunn av koronaviruspandemien, og hun slet også med en skade på vårparten. Grøvdal deltok som eneste utøver på 3000 meter under Impossible Games, men måtte bryte løpet. Hun satte norsk rekord på 5 km under Rekordløpet i oktober, der hun vant med tiden 15:04, som var raskere enn den norske bestenoteringen på 5 km, og hun vant på nytt Hytteplanmila, med 30:32. Dette var ny norsk bestenotering, og den nest raskeste 10 km av en europeisk utøver noen sinne.
2021
Hun sesongdebuterte med det 5 km lange gateløpet Rekordløpet Gardermoen 1. mai, og løp der på 14:39, som er raskere enn bestenoteringen i verden på denne distansen, men tiden ble ikke godkjent som ny bestenotering, fordi løypa ikke var målt opp før løpet. Det viste seg også at løypa var 12,5 meter for kort. Tjalve arrangerte stevnet «Vårens Vakreste stafett og 10000m» på Bislett 8. mai, og Grøvdal løp der 10.000 meter sammen med blant andre Terese Johaug. Grøvdal vant løpet, med tiden 30:50,84, som var personlig rekord og under kvalifiseringskravet til OL. Hun fortalte selv at disse resultatene kom etter at hun har lagt om treningen, der hun har trent mye alternativ trening, blant annet ski og rulleski, og løpt mye mindre enn tidligere.
Grøvdal kvalifiserte seg til finalen på 5000 meter under Sommer-OL 2020, og endte der på 14.-plass. Etter OL satte hun nye personlige rekorder på 3000 meter under Meeting de Paris, med 8:33,47, og på 5000 meter under Memorial Van Damme i Brussel, med 14:43,26. Hun kvalifiserte seg til Diamond League-finalen, som var Weltklasse Zürich 2021, og hun kom der på åttendeplass. I oktober vant hun Hytteplanmila 2021, og i desember vant hun EM i terrengløp 2021, ti sekunder foran Meraf Bahta fra Sverige.
2022
Under Bislett Games 16. juni 2022 satte Grøvdal norsk rekord på 5000 meter med 14.31,07 og slettet dermed Ingrid Kristiansens rekord fra 1985.
Odeon (plateselskap)
Odeon var navnet på et tysk plateselskap. Det ble grunnlagt i 1903 av Max Strauss og Heinrich Zunz som en del av deres selskap International Talking Machine Company. Selskapet fikk navn etter det berømte teatret i Paris hvis kuppel vises på etiketten.
I 1904 var Odeon det første plateselskapet som gav ut dobbeltsidige grammofonplater.
I 1911 ble selskapet kjøpt av Carl Lindström, som eide flere andre plateselskap i Tyskland, og ble en del av hans Carl Lindström AG. Lindströms selskap ble kjøpt av Columbia Grammophone Company i 1926 som igjen ble slått sammen med Electrola, HMV og andre til EMI i 1931. Odeon ble dermed en del av dette selskapet.
Odeon var et av de ledende tyske platemerkene i epoken for 78-plater. Det ble eksportert til et stort antall land både i og utenfor Europa.
I 1920-årene førte Odeons nære samarbeid med plateselskapene Okeh og Columbia til at mange innspillinger fra USA, blant annet av jazz, ble utgitt av Odeon i Europa. Spesielt kan nevnes «Odeon-Swing-Music-Series» som selskapet gav ut under Hitlers regime. Jazz og swing ble betraktet som «entartete Musik» i det tredje rike, og platene ble kun produsert for eksport.
Odeon i Norge
Odeon ble etablert i Norge cirka 1912. Ernst Rolf samt Stordahl og Engedahl gjorde flere innspillinger for Odeon.
De norske agenturene var Skandinavisk Odeon A/S, Storgaten 26, Kristiania, Nerlien A/S (til 1948) og Iversen & Frogh A/S (1948–1968).
I 1969 overtok EMI Norsk A/S ansvaret for den norske Odeon-etiketten.
Fiskelausvatnet (Tinn)
Fiskelausvatnet er en innsjø som ligger i Tinn kommune i Telemark.
Fiskelausvatnet (Urdalen i Narvik)
Fiskelausvatnet er en innsjø i Narvik kommune i Nordland. Den ligger i Urdalen, like øst for Europavei 10, og er regulert som magasin for Nygård kraftverk. Vatnet har utløp mot vest til en bekk som renner ned til Urdalselva.
Trailer Park Boys
Trailer Park Boys er en canadisk komiserie som gikk på kanadisk TV fra 2001 til 2018. Serien er en fiktiv dokumentarserie, en såkalt mockumentary. Den følger i hovedsak livene til tre småkriminelle menn i 30-årene som bor i den fiktive Sunnyvale Trailer Park i Nova Scotia, og den er kjennetegnet av en heller røff språkbruk. Skaperen og hovedforfatteren bak serien heter Mike Clattenburg. I 2006 ble det laget en film basert på serien – Trailer Park Boys: The Movie.
Serien er opprinnelig laget for det kanadiske kabelselskapet Showcase, der den har hatt stor suksess. Serien har også fått betydelig popularitet i USA og flere europeiske land, herunder Storbritannia, Nederland og Danmark. I Norge har den foreløpig (per 2019) bare gått på Canal+, og har således ikke blitt kjent av særlig mange. Per 2019 er serien imidlertid tilgjengelig for norske abonnenter av strømmetjenesten Netflix.
Handling
Seriens utgangspunkt er at Julian, som er en av seriens hovedfigurer, får en dokumentar laget om livet sitt i trailerparken Sunnyvale. Kamerateamet følger først og fremst Julian og hans venner Ricky og Bubbles, men følger også med på flere andre av de noe spesielle personene i parken. Hovedplottet i serien er Julian og Rickys mange forsøk på å tjene seg rike ved hjelp av illegale metoder, primært dyrking av marihuana, men også annen småkriminalitet. Bubbles er mer tilbakeholden, men trår gjerne til der det er behov. Andre sentrale karakterer er Cory og Trevor, to mindre smarte fyrer i 20-årene som alltid opptrer sammen og nærmest behandles som en enhet. De utnyttes gjerne av Julian og Ricky for å gjøre drittjobbene deres, noe som sjelden viser seg å være særlig lurt sett hen til deres begrensede hjernekapasitet. Andre som kan nevnes er Rickys til-og-fra-kjæreste Lucy, deres datter Trinity (det hintes imidlertid flere ganger om at det egentlig er Julian som er faren) og Lucys venninne Sarah. Andre bi-figurer i serien er den parodiske rapperen J-Roc og hans crew, og Rickys trygdesnyltende far Ray.
Julians og Rickys hovedmotstandere er Jim Lahey, som er oppsynsmann i parken, og hans assistent Randy. Lahey avskyr Julian og Ricky, og gjør alt han kan for at de skal havne i fengsel. Hans egne alkoholproblemer gjør imidlertid at han sjelden lykkes i sine foretagender. Selv om Lahey og Randy er hovedfiendene til Julian og Ricky, har det skjedd ved flere anledninger at de har samarbeidet, ettersom Julian, som er hjernen av de to, innser at Lahey er bedre enn alternativet, nemlig en mer k-ompetent oppsynsmann.
Miroslav Slušný
Miroslav Slušný (født 31. mai 1964 i Ružomberok) er en slovakisk tidligere skihopper som konkurrerte for Tsjekkoslovakia og senere det uavhengige Slovakia.
Han deltok i verdenscupen og den tysk-østerrikske hoppuka i årene 1981-1986. Hans beste sammenlagtplassering i verdenscupen var 47.-plass i 1982/83; best sammenlagt i Hoppuka var 56.-plass i 1981/82. Beste plassering i enkeltrenn var 9.-plass i Oslo 13. mars 1983. I VM i Oslo i 1982 ble han nummer 37 i normalbakken og 40 i storbakken, og var på det tsjekkoslovakiske laget som ble nummer 7 i lagkonkurransen. Han ble nummer 14 i VM i skiflyging i Harrachov i 1983.
Etter et langt opphold konkurrerte han igjen i 1994, da for det uavhengige Slovakia. Han deltok i OL på Lillehammer, der han ble nummer 45 av 58 deltakere i storbakken og nummer 51 av 56 deltakere i normalbakken.
Dyan Cannon
Dyan Cannon (født som Samile Diane Friesen 4. januar 1937 i Tacoma i staten Washington i USA) er en amerikansk skuespillerinne, filmregissør, manusforfatter, filmklipper og filmprodusent. Hun er blitt Oscar-nominert tre ganger.
Bakgrunn
Dyans russiskfødte mor, Claire (født Portnoy), var husmor, og faren, Ben Friesen, solgte livsforikringer. Dyan ble oppdratt i den jødiske tro, som hennes mor tilhørte; faren var baptist. Hun gikk på West Seattle High School. Hennes yngre bror var jazzbassisten David Friesen.
Karriere
Etter to års collegestudier flyttet hun til Los Angeles der hun begynte å arbeide som en modell. Hun hadde noen mindre roller i fjernsyn på begynnelsen av 1960-tallet.
Cannon giftet seg i 1965 med den 33 år eldre skuespilleren Cary Grant. Sammen fikk de datteren Jennifer Grant i 1966. Ekteskapet varte i tre år, og skilsmissen i 1968 førte til en langvarig krangel om foreldreretten til datteren. I 1985 giftet hun seg med Stanley Fimberg, men de skilte lag i 1991.
Etter skilsmissen med Grant medvirket Cannon i Bob & Carol & Ted & Alice. For denne skildringen ble hun nominert til både Oscar og Golden Globe. I 1977 ble hun nominert for andre gang, og denne gangen for kortfilmen Number One. Sin tredje Oscarnominasjon kom tre år senere med Himmelen kan vente; hun ble nominert til beste kvinnelige birolle og vant prisen i den tilsvarende Saturn Award-kategorien.
For bidragene sine i filmbransjen har hun fått en stjerne på Hollywood Walk of Fame.
Cannon, som er av jødisk herkomst, ble born again kristen, og vertinne for God's Party with Dyan Cannon & You.
Kroppen (TV-serie 2007)
Kroppen er en norsk faktaprogram med Truls Svendsen som gikk på NRK1 i 2007. Serien omhandlet det menneskelige legeme og dets funksjoner. Fastlege Tina Jakobsson svarte på spørsmål om alt som hadde med kropp å gjøre i serien. I tillegg inneholdt den spalten «Kjentmannskroppen», der en kjent person som snakket om sitt forhold til kropp. Programmet gikk på tirsdager.
Premieren ble sett av 601 000.